Sideroxylon puberulum

Ti Sideroxylon puberulum, wenno makunkuna iti Ingles iti "manglier rouge", ket ti sebbangan ti mula iti pamilia ti Sapotaceae. IDaytoy ket endemiko iti Mauritius.

Deskripsion 

Daytoy ket agpataud iti nasamek, napintas a balukoskos dagiti bulong, a napigket, nalalat, eliptiko ken nabbongan kadagiti maralababsit kayumanggi a dutdot no ubing (naipangpangruna iti panaglalam-ek). Uray dagiti nataengan a bulong ket mabalin a nadutdotan iti maralabbasit kayumanggi iti baba.
Daytoy ket agpaud kadagiti bassit usit a hermaproditiko a sabong – a naipenpen kadagiti ungkay – kendagiti nangisit a berry nga addaan iti puraw alatex. Ti kayona ket nalagda ken nadagsen.

Daytoy ket makaabot iti katayag iti 15 a metro, ken puon iti diametro iti 60 cm. Daytoy ket addaan iti maris-dapo nga ukis ti kayo. Daytoy ket nakaala iti parbo a naganna iti "Manglier" ("parakad") gapu ta masansan a marunot ti uneg ti puon kadagiti laklakay a kayo dagiti laklakay a kayo, a mangibati nga agtakder ti kayo kadagiti nadumaduma a tidda ti puon, a kasla ti kitana ket dagiti nakakadang a ramut dagiti kayo ti parakad. Nupay kasta daytoy ket relatibo a saan a maikabagian iti kayo a parakad.

Dagiti kabagian ken dagiti mangisalumina a langa 
Daytoy ket makibinningay iti habitat kadagiti kabsatna a sebbangan, ti Sideroxylon cinereum ("Manglier vert"), ti maysa kapada a kayo a mabalin a mailasin babaen ti naraprapis, nabingbingay a puon, ken babaen dgaiti awan dutdot nga ubing a bulong.

Daytoy ket mabalin pay a maiyallilaw kadagiti kayo iti endemiko a henero a Labourdonnaisia ("Bois de Natte") – a mabirukan met iti kapada a habitat. Nupay kasta dagiti kayo a Labourdonnaisia ket addaanda kadagiti paralelo nga urat kadagiti bulongda – bayat a dagiti kayo a Sideroxylon ket addaan iti nasamek-naiketan nga urat ken ti napigsa a tengnga a paragpag iti baba ti bulongda.

Pannakaiwarwaras 
Dati nga adu ti kayo iti amin a parte ti Mauritius, ngem kaaduanen a bimmassit gapu ti demanda iti kayona, ken daytoy itan ket nasalakniban a sebbangan (nailista kas Madanar). Daytoy ket kaaduan a mabirukan kadagiti tangkig, iti agpakatengnga ken nangato a bakir.

Daytoy ket mairugrugipayen a maipropagado iti patneng a pagilianna iti Mauritius, kas maysa nga ornamental a kayo kadagiti hardin ken dagiti publiko a lugar.

Dagiti nagibasaran

Dagiti akinruar a silpo 

puberulum
Endemiko a flora ti Maurisio